CELEX: 32008R1313
Language: el
Date: 2008-12-10 00:00:00
Title: Κανονισμός (ΕΚ) αριθ. 1313/2008 της Επιτροπής, της 19ης Δεκεμβρίου 2008 , σχετικά με την τροποποίηση του κανονισμού (ΕΚ) αριθ. 501/2008 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 3/2008 του Συμβουλίου, σχετικά με ενέργειες ενημέρωσης και προώθησης υπέρ των γεωργικών προϊόντων στην εσωτερική αγορά και στις τρίτες χώρες

20.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/61
            
         
      ΚΑΝΟΝΙΣΜΌΣ (ΕΚ) αριθ. 1313/2008 ΤΗΣ ΕΠΙΤΡΟΠΉΣ
   
   της 19ης Δεκεμβρίου 2008
   σχετικά με την τροποποίηση του κανονισμού (ΕΚ) αριθ. 501/2008 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 3/2008 του Συμβουλίου, σχετικά με ενέργειες ενημέρωσης και προώθησης υπέρ των γεωργικών προϊόντων στην εσωτερική αγορά και στις τρίτες χώρες
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 3/2008 του Συμβουλίου, της 17ης Δεκεμβρίου 2007, σχετικά με ενέργειες ενημέρωσης και προώθησης υπέρ των γεωργικών προϊόντων στην εσωτερική αγορά και στις τρίτες χώρες (1), και ιδίως τα άρθρα 4, 5 και 15,
   Εκτιμώντας τα ακόλουθα:
   
               (1)
            
            
               Μετά την τροποποίησή τους από τον κανονισμό (ΕΚ) αριθ. 479/2008 του Συμβουλίου, της 29ης Απριλίου 2008, για την κοινή οργάνωση της αμπελοοινικής αγοράς (2), τα άρθρα 2 και 3 του κανονισμού (ΕΚ) αριθ. 3/2008 προβλέπουν ενέργειες ενημέρωσης για νέες ονομασίες των οίνων της Κοινότητας και για την υπεύθυνη κατανάλωση αλκοολούχων, καθώς και για τις βλάβες που σχετίζονται με την ανεύθυνη κατανάλωσή τους. Ως εκ τούτου, κρίνεται σκόπιμο να προσαρμοστεί ο κανονισμός (ΕΚ) αριθ. 501/2008 της Επιτροπής (3) αναλόγως.
            
         
               (2)
            
            
               Το παράρτημα I του κανονισμού (ΕΚ) αριθ. 501/2008 περιλαμβάνει τον κατάλογο των θεμάτων και των προϊόντων, καθώς και τις κατευθυντήριες γραμμές για την προώθηση στην εσωτερική αγορά.
            
         
               (3)
            
            
               Το παράρτημα II του κανονισμού (ΕΚ) αριθ. 501/2008 περιλαμβάνει τον κατάλογο των προϊόντων που μπορούν να αποτελέσουν αντικείμενο ενεργειών προώθησης στις τρίτες χώρες και τον κατάλογο των αγορών στις οποίες μπορούν να υλοποιηθούν οι εν λόγω ενέργειες.
            
         
               (4)
            
            
               Το παράρτημα III του κανονισμού (ΕΚ) αριθ. 501/2008 περιλαμβάνει τους ενδεικτικούς ετήσιους προϋπολογισμούς των διαφόρων τομέων.
            
         
               (5)
            
            
               Λαμβάνοντας υπόψη τις τροποποιήσεις που έγιναν στον κανονισμό (ΕΚ) αριθ. 3/2008, τα παραρτήματα I, II και III του κανονισμού (ΕΚ) αριθ. 501/2008 πρέπει να τροποποιηθούν αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα I, II και III του κανονισμού (ΕΚ) αριθ. 501/2008 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 3 της 5.1.2008, σ. 1.
   
      (2)  ΕΕ L 148 της 6.6.2008, σ. 1.
   
      (3)  ΕΕ L 147 της 6.6.2008, σ. 3.
   
      ΠΑΡΑΡΤΗΜΑ
      Τα παραρτήματα I, II και III του κανονισμού (ΕΚ) αριθ. 501/2008 τροποποιούνται ως εξής:
      
                  1.
               
               
                  Το παράρτημα Ι τροποποιείται ως εξής:
                  
                              α)
                           
                           
                              στο μέρος «A. ΚΑΤΑΛΟΓΟΣ ΘΕΜΑΤΩΝ ΚΑΙ ΠΡΟΪΟΝΤΩΝ», η ενδέκατη περίπτωση αντικαθίσταται από το ακόλουθο κείμενο:
                              
                                          «—
                                       
                                       
                                          οίνοι με προστατευόμενη ονομασία προέλευσης ή προστατευόμενη γεωγραφική ένδειξη, οίνοι με ένδειξη της οινοποιήσιμης ποικιλίας αμπέλου,»·
                                       
                                    
                        
                              β)
                           
                           
                              στο μέρος «B. ΚΑΤΕΥΘΥΝΤΗΡΙΕΣ ΓΡΑΜΜΕΣ», η κατευθυντήρια γραμμή «ΟΙΝΟΙ VQPRD, ΕΠΙΤΡΑΠΕΖΙΟΙ ΟΙΝΟΙ ΜΕ ΓΕΩΓΡΑΦΙΚΗ ΕΝΔΕΙΞΗ» αντικαθίσταται από το ακόλουθο κείμενο:
                              «ΟΙΝΟΙ ΜΕ ΠΡΟΣΤΑΤΕΥΟΜΕΝΗ ΟΝΟΜΑΣΙΑ ΠΡΟΕΛΕΥΣΗΣ Ή ΠΡΟΣΤΑΤΕΥΟΜΕΝΗ ΓΕΩΓΡΑΦΙΚΗ ΕΝΔΕΙΞΗ, ΟΙΝΟΙ ΜΕ ΕΝΔΕΙΞΗ ΤΗΣ ΟΙΝΟΠΟΙΗΣΙΜΗΣ ΠΟΙΚΙΛΙΑΣ ΑΜΠΕΛΟΥ
                              1.   Επισκόπηση της κατάστασης
                              Ο τομέας χαρακτηρίζεται από αφθονία παραγωγής και στάσιμη κατανάλωση, αν όχι φθίνουσα για ορισμένες κατηγορίες, ενώ η προσφορά προϊόντων από τρίτες χώρες αυξάνεται συνεχώς.
                              2.   Στόχοι
                              
                                          —
                                       
                                       
                                          Ενημέρωση των καταναλωτών σχετικά με την ποικιλία, την ποιότητα και τις συνθήκες παραγωγής των οίνων της Κοινότητας, καθώς και τα αποτελέσματα των επιστημονικών μελετών
                                       
                                    
                                          —
                                       
                                       
                                          Ενημέρωση των καταναλωτών σχετικά με την υπεύθυνη κατανάλωση αλκοολούχων ποτών και τις βλάβες που προκαλεί η κατανάλωσή τους σε επικίνδυνα επίπεδα.
                                       
                                    3.   Ομάδες στόχου
                              
                                          —
                                       
                                       
                                          Διανομείς
                                       
                                    
                                          —
                                       
                                       
                                          Καταναλωτές, πλην των νέων και των εφήβων που αναφέρονται στη σύσταση 2001/458/ΕΚ του Συμβουλίου (1),
                                       
                                    
                                          —
                                       
                                       
                                          Διαμορφωτές της κοινής γνώμης: δημοσιογράφοι, ειδικοί σε θέματα γαστρονομίας
                                       
                                    
                                          —
                                       
                                       
                                          Σχολές ξενοδοχειακών υπηρεσιών και τροφοδοσίας.
                                       
                                    4.   Βασικά μηνύματα
                              
                                          —
                                       
                                       
                                          Η κοινοτική νομοθεσία προβλέπει αυστηρούς κανόνες όσον αφορά την παραγωγή, τις ενδείξεις για την ποιότητα, την επισήμανση και την εμπορία, οι οποίοι εγγυώνται στους καταναλωτές την ποιότητα και την ιχνηλασιμότητα των προσφερόμενων προϊόντων
                                       
                                    
                                          —
                                       
                                       
                                          Ικανοποίηση που προσφέρει η δυνατότητα επιλογής ανάμεσα σε μια ιδιαίτερα μεγάλη ποικιλία οίνων της Κοινότητας διαφορετικών προελεύσεων
                                       
                                    
                                          —
                                       
                                       
                                          Ενημέρωση για την αμπελουργία της Κοινότητας και τη σχέση της με τις περιφερειακές και τοπικές συνθήκες, τις πολιτιστικές και γευστικές συνήθειες
                                       
                                    
                                          —
                                       
                                       
                                          Ενημέρωση για την υπεύθυνη κατανάλωση αλκοολούχων ποτών και για τις βλάβες που σχετίζονται με την ανεύθυνη κατανάλωσή τους.
                                       
                                    5.   Βασικά μέσα
                              
                                          —
                                       
                                       
                                          Ενέργειες ενημέρωσης και δημόσιες σχέσεις
                                       
                                    
                                          —
                                       
                                       
                                          Ενέργειες κατάρτισης στον κλάδο της διανομής και της εστίασης
                                       
                                    
                                          —
                                       
                                       
                                          Επαφές με τον εξειδικευμένο τύπο
                                       
                                    
                                          —
                                       
                                       
                                          Άλλα μέσα (διαδίκτυο, έντυπα και φυλλάδια) για τον προσανατολισμό της επιλογής των καταναλωτών
                                       
                                    
                                          —
                                       
                                       
                                          Εμπορικές και άλλες εκθέσεις: ομαδικά εκθεσιακά περίπτερα που παρουσιάζουν προϊόντα από διάφορα κράτη μέλη.
                                       
                                    6.   Διάρκεια των προγραμμάτων
                              Από 12 έως 36 μήνες, με προτίμηση στα πολυετή προγράμματα με καθορισμένους στόχους για κάθε φάση.
                           
                        
            
                  2.
               
               
                  Στο παράρτημα II, η πέμπτη και η έκτη περίπτωση του μέρους «A. ΚΑΤΑΛΟΓΟΣ ΤΩΝ ΠΡΟΪΟΝΤΩΝ ΠΟΥ ΜΠΟΡΟΥΝ ΝΑ ΑΠΟΤΕΛΕΣΟΥΝ ΑΝΤΙΚΕΙΜΕΝΟ ΕΝΕΡΓΕΙΩΝ ΠΡΟΩΘΗΣΗΣ» αντικαθίστανται από το ακόλουθο κείμενο:
                  
                              «—
                           
                           
                              οίνοι με προστατευόμενη ονομασία προέλευσης ή προστατευόμενη γεωγραφική ένδειξη, οίνοι με ένδειξη της οινοποιήσιμης ποικιλίας αμπέλου,
                           
                        
                              —
                           
                           
                              αλκοολούχα ποτά με προστατευόμενη γεωγραφική ένδειξη,».
                           
                        
            
                  3.
               
               
                  Στο παράρτημα ΙΙΙ, το σημείο 11 αντικαθίσταται από το ακόλουθο κείμενο:
                  
                              «11.
                           
                           
                              οίνοι με προστατευόμενη ονομασία προέλευσης ή προστατευόμενη γεωγραφική ένδειξη, οίνοι με ένδειξη της οινοποιήσιμης ποικιλίας αμπέλου: 12 εκατ. ευρώ».
                           
                        
            
         (1)  ΕΕ L 161 της 16.6.2001, σ. 38.»